# Úradný vestník C 52I/2021

| | ISSN 1977-1037 |
| --- | --- |
| Úradný vestník
  Európskej únie | C 052I |
| | |
| Slovenské vydanie | Informácie a oznámenia | Ročník 6415. februára 2021 |

ISSN 1977-1037

Úradný vestník

Európskej únie

C 052I

Slovenské vydanie

Informácie a oznámenia

Ročník 6415. februára 2021

---

| Obsah | Strana |
| --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európska komisia |
| 2021/C 52 I/01 | Rozhodnutie Komisie z 27. novembra 2015, ktorým sa mení rozhodnutie Komisie 2011/C 253/04, ktorým sa zriaďuje expertná skupina pre trh platobných systémov, s cieľom predĺžiť obdobie jeho platnosti | 1 |
| 2021/C 52 I/02 | Rozhodnutie Komisie z 2. decembra 2020, ktorým sa mení rozhodnutie 2011/C 253/04 , ktorým sa zriaďuje expertná skupina pre trh platobných systémov, pokiaľ ide o obdobie jeho platnosti | 3 |

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

2021/C 52 I/01

Rozhodnutie Komisie z 27. novembra 2015, ktorým sa mení rozhodnutie Komisie 2011/C 253/04, ktorým sa zriaďuje expertná skupina pre trh platobných systémov, s cieľom predĺžiť obdobie jeho platnosti

1

2021/C 52 I/02

Rozhodnutie Komisie z 2. decembra 2020, ktorým sa mení rozhodnutie 2011/C 253/04 , ktorým sa zriaďuje expertná skupina pre trh platobných systémov, pokiaľ ide o obdobie jeho platnosti

3

---

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európska komisia

| 15.2.2021 | SK | Úradný vestník Európskej únie | CI 52/1 |
| --- | --- | --- | --- |

15.2.2021

SK

Úradný vestník Európskej únie

CI 52/1

---

ROZHODNUTIE KOMISIE

z 27. novembra 2015,

ktorým sa mení rozhodnutie Komisie 2011/C 253/04, ktorým sa zriaďuje expertná skupina pre trh platobných systémov, s cieľom predĺžiť obdobie jeho platnosti

(2021/C 52 I/01)

EURÓPSKA KOMISIA,

so zreteľom na Zmluvu o fungovaní Európskej únie,

keďže:

| (1) | Rozhodnutím z 29. augusta 2011 (1) Komisia zriadila expertnú skupinu pre trh platobných systémov. Uvedené rozhodnutie sa má uplatňovať do 31. decembra 2015. Cieľom expertnej skupiny je poskytovať formálnu platformu, ktorá umožňuje štrukturálnu výmenu názorov s účastníkmi trhu o otázkach vyplývajúcich z vykonávania a výkladu smernice o platobných službách (2007/64/ES) (2). Smernica o platobných službách bola nedávno revidovaná (3). V úzkej súvislosti s revíziou smernice o platobných službách Parlament a Rada 29. apríla 2015 prijali nariadenie Európskeho parlamentu a Rady (EÚ) 2015/751 o výmenných poplatkoch za platobné transakcie viazané na kartu (4). Navyše, na platobnom trhu sa inovácie vyvíjajú rýchlym tempom. V celej Európe sa prijímajú rôzne iniciatívy s cieľom podporiť a nasmerovať trh k väčšej normalizácii a inováciám, ako je okrem iného skupina zainteresovaných strán v oblasti kariet (Cards Stakeholders Group) alebo Rada pre retailové platby v eurách. V dôsledku výziev vyplývajúcich z tohto vývoja bude pretrvávať potreba formálneho fóra pre zainteresované strany, ktoré umožňuje štrukturálnu výmenu názorov o otázkach súvisiacich s týmto vývojom. Preto je vhodné, aby expertná skupina pre trh platobných systémov pokračovala vo svojej práci ďalších päť rokov. |
| --- | --- |

(1)

Rozhodnutím z 29. augusta 2011 (1) Komisia zriadila expertnú skupinu pre trh platobných systémov. Uvedené rozhodnutie sa má uplatňovať do 31. decembra 2015. Cieľom expertnej skupiny je poskytovať formálnu platformu, ktorá umožňuje štrukturálnu výmenu názorov s účastníkmi trhu o otázkach vyplývajúcich z vykonávania a výkladu smernice o platobných službách (2007/64/ES) (2). Smernica o platobných službách bola nedávno revidovaná (3). V úzkej súvislosti s revíziou smernice o platobných službách Parlament a Rada 29. apríla 2015 prijali nariadenie Európskeho parlamentu a Rady (EÚ) 2015/751 o výmenných poplatkoch za platobné transakcie viazané na kartu (4). Navyše, na platobnom trhu sa inovácie vyvíjajú rýchlym tempom. V celej Európe sa prijímajú rôzne iniciatívy s cieľom podporiť a nasmerovať trh k väčšej normalizácii a inováciám, ako je okrem iného skupina zainteresovaných strán v oblasti kariet (Cards Stakeholders Group) alebo Rada pre retailové platby v eurách. V dôsledku výziev vyplývajúcich z tohto vývoja bude pretrvávať potreba formálneho fóra pre zainteresované strany, ktoré umožňuje štrukturálnu výmenu názorov o otázkach súvisiacich s týmto vývojom. Preto je vhodné, aby expertná skupina pre trh platobných systémov pokračovala vo svojej práci ďalších päť rokov.

| (2) | Rozhodnutie z 29. augusta 2011 by sa preto malo zodpovedajúcim spôsobom zmeniť, |
| --- | --- |

(2)

Rozhodnutie z 29. augusta 2011 by sa preto malo zodpovedajúcim spôsobom zmeniť,

ROZHODLA TAKTO:

Jediný článok

1.   V článku 4 ods. 5 rozhodnutia z 29. augusta 2011 sa odkaz na „štyri roky“ nahrádza odkazom na „päť rokov“.

2.   V článku 5 sa odsek 7 nahrádza takto:

„Komisia uverejňuje všetky relevantné dokumenty týkajúce sa činností vykonávaných skupinou (ako napríklad programy zasadnutí, zápisnice a príspevky účastníkov) buď ich začlenením do Registra expertných skupín Komisie a podobných subjektov alebo prostredníctvom odkazu z tohto registra na príslušné webové sídlo, kde možno nájsť uvedené informácie. Výnimky z uverejňovania sú možné v prípadoch, keď by uverejnenie dokumentu mohlo narušiť ochranu verejného alebo súkromného záujmu, ako sa vymedzuje v článku 4 nariadenia (ES) č. 1049/2001.“

3.   V článku 8 rozhodnutia z 29. augusta 2011 sa dátum „31. decembra 2015“ nahrádza dátumom „31. decembra 2020“.

V Bruseli 27. novembra 2015

Za Komisiu

Jonathan HILL

člen Komisie

---

(1)  Rozhodnutie Komisie z 29. augusta 2011 , ktorým sa zriaďuje expertná skupina pre trh platobných systémov (Ú. v. EÚ C 253, 30.8.2011, s. 3).

1

(2)  Smernica Európskeho parlamentu a Rady 2007/64/ES z 13. novembra 2007 o platobných službách na vnútornom trhu, ktorou sa menia a dopĺňajú smernice 97/7/ES, 2002/65/ES, 2005/60/ES a 2006/48/ES a ktorou sa zrušuje smernica 97/5/ES (Ú. v. EÚ L 319, 5.12.2007, s. 1).

2

(3)  Smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010 a ktorou sa zrušuje smernica 2007/64/ES (Ú. v. EÚ L 337, 23.12.2015, s. 35).

3

(4)  Ú. v. EÚ L 123, 19.5.2015, s. 1.

4

---

| 15.2.2021 | SK | Úradný vestník Európskej únie | CI 52/3 |
| --- | --- | --- | --- |

15.2.2021

SK

Úradný vestník Európskej únie

CI 52/3

---

ROZHODNUTIE KOMISIE

z 2. decembra 2020,

ktorým sa mení rozhodnutie 2011/C 253/04 , ktorým sa zriaďuje expertná skupina pre trh platobných systémov, pokiaľ ide o obdobie jeho platnosti

(2021/C 52 I/02)

EURÓPSKA KOMISIA,

so zreteľom na Zmluvu o fungovaní Európskej únie,

keďže:

| (1) | Rozhodnutím 2011/C 253/04 z 29. augusta 2011 (1) Komisia zriadila expertnú skupinu pre trh platobných systémov. Uvedené rozhodnutie sa má uplatňovať do 31. decembra 2020. Úlohou expertnej skupiny je poskytnúť Komisii formálnu platformu, ktorá umožní štrukturálnu výmenu názorov s účastníkmi trhu o otázkach týkajúcich sa vykonávania a výkladu smernice Európskeho parlamentu a Rady (EÚ) 2015/2366 (2). |
| --- | --- |

(1)

Rozhodnutím 2011/C 253/04 z 29. augusta 2011 (1) Komisia zriadila expertnú skupinu pre trh platobných systémov. Uvedené rozhodnutie sa má uplatňovať do 31. decembra 2020. Úlohou expertnej skupiny je poskytnúť Komisii formálnu platformu, ktorá umožní štrukturálnu výmenu názorov s účastníkmi trhu o otázkach týkajúcich sa vykonávania a výkladu smernice Európskeho parlamentu a Rady (EÚ) 2015/2366 (2).

| (2) | Komisia 24. septembra 2020 prijala oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o stratégii EÚ v oblasti retailových platieb (3). |
| --- | --- |

(2)

Komisia 24. septembra 2020 prijala oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o stratégii EÚ v oblasti retailových platieb (3).

| (3) | V celej Európe sa prijímajú rôzne iniciatívy s cieľom podporiť a nasmerovať trh k väčšej normalizácii a inováciám, okrem iného pod záštitou skupiny zainteresovaných strán v oblasti kariet (Cards Stakeholders Group), Rady pre retailové platby v eurách a Európskej platobnej rady. So zreteľom na tieto iniciatívy pretrváva potreba formálneho fóra pre zainteresované strany, ktoré umožňuje štrukturálnu výmenu názorov o otázkach súvisiacich s uvedeným vývojom. Preto je vhodné, aby expertná skupina pre trh platobných systémov pokračovala vo svojej práci ďalších päť rokov. |
| --- | --- |

(3)

V celej Európe sa prijímajú rôzne iniciatívy s cieľom podporiť a nasmerovať trh k väčšej normalizácii a inováciám, okrem iného pod záštitou skupiny zainteresovaných strán v oblasti kariet (Cards Stakeholders Group), Rady pre retailové platby v eurách a Európskej platobnej rady. So zreteľom na tieto iniciatívy pretrváva potreba formálneho fóra pre zainteresované strany, ktoré umožňuje štrukturálnu výmenu názorov o otázkach súvisiacich s uvedeným vývojom. Preto je vhodné, aby expertná skupina pre trh platobných systémov pokračovala vo svojej práci ďalších päť rokov.

| (4) | Rozhodnutie 2011/C 253/04 z 29. augusta 2011 by sa preto malo zodpovedajúcim spôsobom zmeniť, |
| --- | --- |

(4)

Rozhodnutie 2011/C 253/04 z 29. augusta 2011 by sa preto malo zodpovedajúcim spôsobom zmeniť,

ROZHODLA TAKTO:

Jediný článok

V článku 8 rozhodnutia 2011/C 253/04 z 29. augusta 2011 sa dátum „31. decembra 2020“ nahrádza dátumom „31. decembra 2025“.

V Bruseli 2. decembra 2020

Za Komisiu

Mairead McGUINNESS

členka Komisie

---

(1)  Rozhodnutie Komisie z 29. augusta 2011 , ktorým sa zriaďuje expertná skupina pre trh platobných systémov (Ú. v. EÚ C 253, 30.8.2011, s. 3).

1

(2)  Smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010, a ktorou sa zrušuje smernica 2007/64/ES (Ú. v. EÚ L 337, 23.12.2015, s. 35).

2

(3)  COM(2020) 592 final.

3

---